Source: http://docplayer.hu/1879591-6-a-katonakra-vonatkozo-rendelkezesek.html
Timestamp: 2018-05-28 09:23:42+00:00

Document:
6. A katonákra vonatkozó rendelkezések - PDF
Download "6. A katonákra vonatkozó rendelkezések"
1 6. A katonákra vonatkozó rendelkezések 122. (1) E törvény alkalmazásában katona a Magyar Honvédség tényleges állományú, valamint a Rendőrség, a büntetés-végrehajtási szervezet és a polgári nemzetbiztonsági szolgálatok hivatásos állományú tagja. A Btk (1) bekezdése értelmében tehát katona a Magyar Honvédség tényleges állományú, valamint a Rendőrség, a büntetés-végrehajtási szervezet és a polgári nemzetbiztonsági szolgálatok hivatásos állományú tagja. A fegyveres erő és a rendvédelmi szervek állományában nem csupán hivatásos katonák, hanem polgári személyek, köztisztviselők és közalkalmazottak is folytatnak különböző jellegű tevékenységet. E személyi körhöz tartozók azonban a szervezeti egységgel munkaviszonyban, nem pedig szolgálati viszonyban állnak. Ezért a büntetőjogi rendelkezések alkalmazásakor nem tekinthetők katonának és rájuk a külön szabályok nem vonatkoznak. A bűncselekmény elkövetése esetén nem tartoznak a katonai büntetőeljárás hatálya alá, kivéve természetesen a tárgyi összefüggés esetét. 165
2 .. Városi Bíróság 1.B.158/2006/19.szám A MAGYAR KÖZTÁRSASÁG NEVÉBEN A..Városi Bíróság..-en, szeptember napján és november 8. napján megtartott nyilvános folytatólagos tárgyalásokon meghozta az alábbi I T É L E T E T : I.r.A.B. vádlott b ü n ö s: halált okozó foglalkozás körében elkövetett gondatlan veszélyeztetés vétségében. Ezért őt a bíróság 1 (egy) év és 10 (tíz) hó - 3 (három) évi próbaidőre felfüggesztett - fogházra és (ötszázezer) forint pénzmellékbüntetés megfizetésére í t é l i, melyet meg nem fizetés esetén (ötezer) forintonként kell 1-1 napi szabadságvesztésre átváltoztatni. Végleges hatállyal eltiltja attól, hogy felelős műszaki vezetői tevékenységet fejtsen ki. II.r. C.D. vádlott b ü n ö s : foglalkozás körében elkövetett gondatlan veszélyeztetés vétségében. Ezért őt a bíróság 300 (háromszáz) napi tétel pénzbüntetésre í t é l i. Egy napi tétel összegét (ötszáz) forintban állapítja meg. Az így kiszabott (egyszázötvenezer) forint pénzbüntetést meg nem fizetés esetén 300 (háromszáz) napi fogházra kell átváltoztatni. I.r. A.B. és IIr. C.D. vádlottak egyetemlegesen kötelesek (hétszázhatvankettőezer-kettőszázötvenhat) forint bűnügyi költséget az államnak megfizetni. I N D O K O L Á S :.A sértett halálának oka légzési elégtelenség, szén-monoxid mérgezés volt, vérében a szénmonoxid-hemoglobin tartalom 67 relatív százalék volt..a baleset együttes oka az volt, hogy. lakásában a fürdőszoba helyiségben a tervben szereplő gravitációs szellőzés nyílásába elszívó ventillátoros szellőző berendezést építettek, amely a világítás felkapcsolásával egyidejűleg működésbe lépett és a fürdőszoba és az összeszellőztetett légterek levegőit szívta el működése során. A cselekmény tárgyi súlyát és a bűnösségi körülményeket szem előtt tartva a bíróság úgy látta, hogy mindkét vádlottal szemben szabadságvesztés büntetés kiszabása felel meg a büntetés kiszabási elveknek és a büntetési céloknak, ezért I.r. vádlottat a minimumot meghaladó 1 év és 10 hó fogházbüntetésre ítélte a Btk.44.. alapján. Az enyhítő körülményekre tekintettel azonban a vádlott esetében lehetőséget látott a szabadságvesztés büntetés próbaidőre történő felfüggesztésére a Btk.89..(1) és (3) bekezdése alapján, azonban a próbaidő tartamát viszonylag huzamosabb időben állapította meg. Figyelemmel arra, hogy I.r. vádlott esetében az alapvető biztonsági szabályok többszörös és szándékos megsértését látta a bíróság fennforogni, ezért a Btk.56..(1) bekezdés a./ pontja és 57..(1) bekezdése alapján végleges hatállyal eltiltotta a felelős műszaki vezetői tevékenységtől, mivel meglátása szerint annak ellátására az I.r.vádlott alkalmatlan A Be.338..(1)-(3) bekezdése alapján kötelezte a vádlottakat részben egyetemlegesen, illetve külön-külön a bünügyi költség megfizetésére. II.r. vádlott vonatkozásában alkalmazott jogszabályok: Btk.171..(1) bekezdés, Btk.51. és 52.., Be.338..(1)-(3) bekezdés, Be.259..(1)-(2) bekezdés.., november 8. Záradék: Az ítélet II.r. vádlott vonatkozásában2006. november 8. napján jogerős és végrehajtható., november 8. - bíró bíró - 166
3 7. A Btk. Különös Részében nevesített bűncselekmények ( kivonat) Az élet, a testi épség és az egészség elleni bűncselekmények Emberölés 166. (1) Aki mást megöl, bűntettet követ el, és öt évtől tizenöt évig terjedő szabadságvesztéssel büntetendő. (2) A büntetés tíz évtől húsz évig terjedő, vagy életfogytig tartó szabadságvesztés, ha az emberölést a) előre kitervelten, b) nyereségvágyból vagy c) más aljas indokból, illetőleg célból, d) különös kegyetlenséggel, e) hivatalos személy vagy külföldi hivatalos személy ellen, hivatalos eljárása alatt, illetőleg emiatt, közfeladatot ellátó személy ellen, e feladatának teljesítése során, továbbá a hivatalos, a külföldi hivatalos vagy a közfeladatot ellátó személy támogatására vagy védelmére kelt személy ellen, f) több emberen, g) sok ember életét veszélyeztetve, h) különös visszaesőként, i) tizennegyedik életévét be nem töltött személy ellen, j) védekezésre képtelen személy sérelmére követik el. (3) Aki emberölésre irányuló előkészületet követ el, bűntett miatt öt évig terjedő szabadságvesztéssel büntetendő. (4) Aki az emberölést gondatlanságból követi el, vétség miatt egy évtől öt évig terjedő szabadságvesztéssel büntetendő. A bűncselekmény jogi tárgya az emberi élet. A cselekmény passzív alanya, vagyis a sértettje az élő ember, míg alanya, az elkövető bárki lehet. Az elkövetési magatartás megvalósulhat mind tevéssel, cselekvéssel, mind pedig mulasztással. Az emberölés mulasztással történő elkövetése csupán meghatározott feltételek megléte esetén lehetséges. Az egyik ilyen, hogy a halálhoz vezető folyamat az elkövető magatartásától függetlenül induljon meg. Az elkövetőnek ezt a folyamatot fel kell ismernie és szándékosan elmulasztania az bekövetkezésének megakadályozását. Az emberölés eredmény bűncselekmény, ami a passzív alany, a sértett halála beálltával válik befejezetté, egyben szükségszerű, hogy az elkövetői magatartás és az eredmény között ok-okozati kapcsolat álljon fenn. 167
4 Az emberölés bűntette csak szándékosan - ezen belül azonban mind egyenes, mind eshetőleges szándékkal - követhető el. Az emberölés alanya minden 14. életévét betöltött, beszámítási képességgel rendelkező személy lehet. A tettesség általános szabályainak megfelelően az emberölés is elkövethető közvetlen, közvetett és társtettesként is. Erős felindulásban elkövetett emberölés 167. Aki mást méltányolható okból származó erős felindulásban megöl, bűntettet követ el, és két évtől nyolc évig terjedő szabadságvesztéssel büntetendő. Az erős felindulásban elkövetett emberölés a Btk szerinti emberölés privilegizált esete. Egyaránt az emberi élet a védett jogtárgy és az elkövetési magatartásra nézve ugyancsak irányadóak az emberölésnél kifejtettek. Az erős felindulásban elkövetett emberölés speciális büntetőjogi megítélésének feltétele az ölési szándék kialakulásának méltányolható volta, és a cselekmény rögtönössége. Az indulat, érzelmi fellobbanás tudatszűkítő hatása az, ami a büntetőjog szempontjából jelentőséggel bír. A privilegizált eset megállapításának feltétele, hogy az erős felindulás méltányolható okból származzék. További feltétel, hogy a méltányolható ok az elkövetőn kívüli, külső körülmény legyen. Az erős felindulás megállapíthatóságának további feltétele, hogy a felindulás oka erkölcsileg méltányolható legyen. Az erős felindulás megállapíthatóságának alapfeltétele, hogy az ne csupán a terhelt bensőjéből, pszichéjéből fakadjon, hanem azt valamely külső ok váltsa ki. Az erős felindulást kiváltó okok közül az egyik leggyakoribb a sértett magatartása, amely az elkövető felháborodását, haragját idézi elő, vagy benne félelmet okoz. Önmagában azonban nem alapozza meg az erős felindulásban elkövetett emberölés megállapítását, pl. az elkeseredettség, a bánat, a szomorúság, a magárahagyatottság érzete, a sértődöttség, a puszta személyi ellenszenv vagy kizárólagosan az idegfeszült állapot, és ugyancsak nincs alap ennek megállapítására, ha az elkövető a sértett fellépésére maga szolgáltatott okot. Ha az elkövető méltányolható okból keletkezett erős felindulásban életveszélyt okozó testi sértést valósít meg, életveszélyt okozó testi sértés megállapításának van helye. Az erkölcsileg menthető okból származó indulat hatása alatti elkövetést pedig a büntetés kiszabása során kell értékelni. Testi sértés 170. (1) Aki más testi épségét vagy egészségét sérti, ha a sérülés vagy a betegség nyolc napon belül gyógyul, a könnyű testi sértés vétségét követi el, és két évig terjedő szabadságvesztéssel büntetendő. 168
5 (2) Ha a testi sértéssel okozott sérülés vagy betegség nyolc napon túl gyógyul, az elkövető a súlyos testi sértés bűntettét követi el és három évig terjedő szabadságvesztéssel büntetendő. (3) Ha a testi sértést aljas indokból vagy célból, továbbá ha védekezésre vagy akaratnyilvánításra képtelen személlyel szemben követik el, a büntetés bűntett miatt könnyű testi sértés esetén három évig, súlyos testi sértés esetén egy évtől öt évig terjedő szabadságvesztés. (4) Bűntettet követ el, és egy évtől öt évig terjedő szabadságvesztéssel büntetendő az elkövető, ha a testi sértés maradandó fogyatékosságot vagy súlyos egészségromlást okoz, illetőleg, ha a súlyos testi sértést különös kegyetlenséggel követi el. (5) Aki a (2) (4) bekezdésben meghatározott bűncselekményre irányuló előkészületet követ el, vétség miatt két évig terjedő szabadságvesztéssel büntetendő. (6) A büntetés két évtől nyolc évig terjedő szabadságvesztés, ha a testi sértés életveszélyt vagy halált okoz. (7) Aki a súlyos testi sértést gondatlanságból követi el, vétség miatt egy évig terjedő szabadságvesztéssel, a (4) bekezdésben meghatározott esetben három évig, életveszélyes sérülés okozása esetén öt évig terjedő szabadságvesztéssel büntetendő. (8) Az (1) bekezdésben meghatározott vétség elkövetője csak magánindítványra büntethető. A bűncselekmény jogi tárgya az ember testi épsége és egészsége. Passzív alanya, tehát a cselekmény sértettje bárki lehet. Az önokozta testi sértés nem bűncselekmény. Az elkövető magatartása a testi épség vagy egészség megsértésére terjed ki, amely a test bántalmazásában vagy az egészség sértésében nyilvánul meg. A testbántalmazás létrejöhet közvetlen és közvetett módon is. Házőrző kutyának vagy más állatnak a sértettre uszítása, valamely készülék csapda felhasználása. Az egészségsértés fogalmi keretében nyer elbírálást a betegséggel való megfertőzés is; ide tartozik a nemi betegségekkel való megfertőzés is. Pszichikai behatások is alkalmasak egészségsértésre. Így például ijesztés, undorkeltés, stb. A bűncselekmény eredmény bűncselekmény, ami azt jelenti, hogy a testi épség megsértése (sérülés, egészségsértés, betegség) okozati összefüggésben áll az elkövető magatartásával. A testi sértés minősítése szempontjából a valóságos gyógytartam az irányadó akkor is, ha a gyógytartam nem közvetlenül a sérülés miatt, de a sérüléssel okozati összefüggésben álló fertőzés folytán húzódott el. Az esetek többségében a tényleges gyógytartam azonos az anatómiai gyógyulás idejével. A rehabilitációs orvosi gyógykezelés ideje a tényleges gyógytartam idejébe nem számítható be. Elkövető bárki lehet, aki megfelel az alannyá válás feltételeinek. Szándékosan és gondatlanul is elkövethető cselekmény, de a szándéknak a bántalmazáson felül a testi sértés okozására is ki kell terjednie. A gondatlanságból elkövetett súlyos testi sértést az követi el, aki a testi épség vagy egészség megsértését eredményező magatartásának a következményeit előre látja, de könnyelműen bízik az eredmény elmaradásában, illetve aki az említett következményeket azért nem látja előre, mert azt a figyelmet vagy körültekintést, amely tőle elvárható, elmulasztja. 169
6 Minősített esetek - aljas indokból vagy célból - védekezésre vagy akaratnyilvánításra képtelen személlyel szemben: ez az állapot származhat a sértett fizikai adottságaiból, testi fogyatékosságából, pl. vak, mozgáskorlátozott súlyos betegségéből, vagy mások cselekményéből (pl. mások előzőleg megkötözték, leütötték, elkábították). A 12. életévét be nem töltött személyt védekezésre képtelennek kell tekinteni. - ha maradandó fogyatékosságot vagy súlyos egészségromlást okoz: maradandó fogyatékosságnak minősül például valamely végtag / testrész elvesztése, a szellemi károsodás és a maradandó eltorzulás, a sértett bizonyos képességét elveszti vagy az használhatatlanná válik. - különös kegyetlenséggel elkövetés: a bántalmazásnak kínzás formájában történő megvalósítását. A gyakorlat ezt a minősített esetet állapítja meg, ha az elkövető a már védekezésre is képtelenné tett, földön fekvő sértettet tovább bántalmazza. - életveszélyt okozó testi sértés: emberölés kísérletének az életveszélyt okozó testi sértéstől való elhatárolása: Az elkövető szándéka az életveszélyt okozó testi sértésnél a sértett halálára nem terjed ki, mert ha kiterjedne, bűncselekménye emberölés kísérlete lenne. - halált okozó testi sértés: akkor valósul meg, ha az elkövető szándékos cselekménye testi sértés előidézésére irányul, de a magatartással okozati összefüggésben a sértett halála is bekövetkezik, viszont az elkövetőt a halálos eredmény tekintetében csak gondatlanság terheli. Foglalkozás körében elkövetett veszélyeztetés 171. (1) Aki foglalkozása szabályainak megszegésével más vagy mások életét, testi épségét vagy egészségét gondatlanságból közvetlen veszélynek teszi ki, vagy testi sértést okoz, vétséget követ el és egy évig terjedő szabadságvesztéssel büntetendő. (2) A büntetés a) három évig terjedő szabadságvesztés, ha a bűncselekmény maradandó fogyatékosságot, súlyos egészségromlást, vagy tömegszerencsétlenséget, b) egy évtől öt évig terjedő szabadságvesztés, ha a bűncselekmény halált, c) két évtől nyolc évig terjedő szabadságvesztés, ha a bűncselekmény kettőnél több ember halálát okozza, vagy halálos tömegszerencsétlenséget okoz. (3) Ha az elkövető a közvetlen veszélyt szándékosan idézi elő, bűntettet követ el, és az (1) bekezdés esetén három évig, a (2) bekezdés esetén az ott tett megkülönböztetéshez képest öt évig, két évtől nyolc évig, illetőleg öt évtől tíz évig terjedő szabadságvesztéssel büntetendő. (4) E alkalmazásában foglalkozási szabályok a lőfegyver használatára és kezelésére vonatkozó szabályok is. A cselekmény jogi tárgya az emberi élet, testi épség, illetve egészség, míg sértettje, passzív alanya bárki lehet. 170
7 A jogilag értékelt elkövetési magatartás a foglalkozási szabályszegés. A foglalkozási szabályszegés általában tevőleges magatartással valósul meg, de nem kizárt a mulasztás útján történő megvalósítása sem. Foglalkozásnak tekinthető a szakképzettséget megkívánó tevékenység és bármely írott vagy íratlan szabályokhoz kötött tevékenység és nincs jelentősége annak, hogy az adott foglalkozást kereset céljából gyakorolják-e vagy sem. A bíróságok gyakorlat szerint az, aki valamely szakképzettséget igénylő foglalkozást folytat függetlenül attól, hogy azt hatósági jogosítvány alapján vagy anélkül teszi a foglalkozási szabályok hatálya alatt áll. Foglalkozási szabálynak tekintendők például az orvosi tevékenységgel kapcsolatos előírások vagy a lőfegyver tartására és kezelésére vonatkozó szabályok. A katonák, illetve a fegyveres testületek tagjai, valamint a vadászok és a sportlövészek e szempontból foglalkozási szabályok hatálya alatt állnak. A bűncselekmény befejezettségéhez a törvényi tényállásban írt eredmény szükséges: aki mást vagy másokat foglalkozása szabályainak megszegésével közvetlen veszélynek tesz ki, vagy ezzel másnak testi sértést okoz. Elkövetője tettesi minőségben csak olyan személy lehet, aki foglalkozási szabályok hatálya alatt tevékenykedik. Segítségnyújtás elmulasztása 172. (1) Aki nem nyújt tőle várható segítséget sérült vagy olyan személynek, akinek az élete vagy testi épsége közvetlen veszélyben van, vétséget követ el, és két évig terjedő szabadságvesztéssel büntetendő. (2) A büntetés bűntett miatt három évig terjedő szabadságvesztés, ha a sértett meghal, és életét a segítségnyújtás megmenthette volna. (3) A büntetés bűntett miatt három évig, a (2) bekezdés esetén öt évig terjedő szabadságvesztés, ha a veszélyhelyzetet az elkövető idézi elő, vagy ha a segítségnyújtásra egyébként is köteles. (4) A (3) bekezdés utolsó fordulata nem alkalmazható azzal szemben, aki a közlekedési szabályok alapján köteles a segítségnyújtásra. A védett jogi tárgy az emberi élet és a testi épség, míg passzív alany a sérült vagy olyan személy, akinek az élete vagy a testi épsége közvetlen veszélyben van. A jogilag értékelt elkövetési magatartás az elkövetőtől elvárható segítségnyújtás elmulasztása. Annak megállapítása, hogy adott helyzetben Vízben fuldokló személy kimentése esetén az elvárhatóság kizárólag olyan személyekkel szemben áll fenn, akik úszni tudnak és a vízből mentéshez az elkövetőtől elvárható volt-e a segítségnyújtás, szakértelemmel rendelkeznek. szükségessé teszi az ügy összes körülményeinek gondos mérlegelése mellett az elkövető képességeinek, szakismereteinek, a segítségnyújtás alkalmasságának mérlegelését is. Nem követelhető meg, hogy az elkövető a saját vagy más személy élete, testi épsége vagy egészsége kockáztatásával nyújtson segítséget. 171
8 Mulasztással a bűncselekmény befejezetté válik, kísérlete fogalmilag kizárt. Elkövetője tettesként bárki lehet, kivéve azt a személyt, aki maga is segítségre szorul. A bűncselekményt elköveti a gépkocsi utasa is, aki észlelve, hogy a balesetet előidéző gépkocsivezető nem áll meg passzív marad. A bűncselekmény csak szándékos elkövetés esetén valósul meg. A szándék tartalmi ismérvei közé tartozik annak tudata, hogy valaki segítségre szorul. Elhatárolása a cserbenhagyás bűncselekménytől azáltal történik, hogy az utóbbi cselekmény elsődleges jellegű, kizárólag akkor kerülhet alkalmazásra, ha a balesettel érintett jármű vezetője a helyszínen nem áll meg, vagy onnan anélkül távozik, hogy meggyőződne arról, van-e sérült. Amennyiben tehát a közlekedési baleset helyszínén személyi sérülés, ill. közvetlen veszélyhelyzet ténye megállapítható, úgy a mulasztást elkövető személy segítségnyújtás elmulasztásáért és nem cserbenhagyásért vonható felelősségre. Ha a közlekedési baleset helyszínén nincs ilyen védendő passzív alany, akkor a cserbenhagyás bűncselekménye állapítható meg. Vagyis, ha a baleset következtében a sértett sérülést egyáltalán nem szenvedett és nem is került olyan közvetlen veszélyhelyzetbe, hogy segítségre szorulna, akkor a segítségnyújtás elmulasztásának nincs törvényi alapja. Közúti baleset okozása 187. (1) Aki a közúti közlekedés szabályainak megszegésével másnak vagy másoknak gondatlanságból súlyos testi sértést okoz, vétséget követ el, és egy évig terjedő szabadságvesztéssel büntetendő. (2) A büntetés a) három évig terjedő szabadságvesztés, ha a bűncselekmény maradandó fogyatékosságot, súlyos egészségromlást, vagy tömegszerencsétlenséget, b) egy évtől öt évig terjedő szabadságvesztés, ha a bűncselekmény halált, c) két évtől nyolc évig terjedő szabadságvesztés, ha a bűncselekmény kettőnél több ember halálát okozza, vagy halálos tömegszerencsétlenséget okoz. A bűncselekmény jogi tárgya a közúti közlekedés biztonsága és közvetlenül az ember életének, testi épségének védelme. A balesetben megsérült passzív alany, a sérült személy bárki lehet. A cselekmény azzal valósul meg, hogy az elkövető a közúti közlekedés szabályait megszegi. A leggyakoribb közlekedési szabályszegések a sebesség helytelen megválasztása, a kötelező elsőbbségadás elmulasztása, az irányváltoztatás, az előzés és a kanyarodás szabályainak a megszegése. Fontos eleme a bűncselekménynek a közlekedési szabályszegés és az eredmény bekövetkezése között az okozati összefüggés. A bűncselekmény eredménye alapesetben a súlyos testi sértés okozása. A súlyos testi sértésnél kisebb súlyú következményt előidéző közúti közlekedési szabály megszegése nem bűncselekmény, hanem a közúti közlekedés rendjének megzavarása szabálysértés. Elkövető tettesi minőségben a közúti közlekedés szabályainak a hatálya alatt álló személy lehet. 172
9 Járművezetés ittas vagy bódult állapotban 188. (1) Aki szeszes italtól befolyásolt állapotban vagy a vezetési képességre hátrányosan ható szer befolyása alatt vasúti vagy légi járművet, valamint gépi meghajtású vízi járművet vagy úszó munkagépet, avagy közúton gépi meghajtású járművet vezet, vétséget követ el, és egy évig terjedő szabadságvesztéssel büntetendő. (2) A büntetés bűntett miatt a) három évig terjedő szabadságvesztés, ha a bűncselekmény súlyos testi sértést, b) öt évig terjedő szabadságvesztés, ha a bűncselekmény maradandó fogyatékosságot, súlyos egészségromlást, vagy tömegszerencsétlenséget, c) két évtől nyolc évig terjedő szabadságvesztés, ha a A nem gépi meghajtású vízi jármű vagy úszó munkagép, avagy közúton a nem gépi meghajtású jármű szeszes italtól befolyásolt, ill. bódult állapotban történő vezetése vagy hajtása nem bűncselekmény halált, bűncselekménynek, hanem d) öt évtől tíz évig terjedő szabadságvesztés, ha a bűncselekmény kettőnél több ember halálát okozza, vagy halálos tömegszerencsétlenséget okoz. (3) Aki szeszes italtól befolyásolt állapotban vagy a vezetési csupán szabálysértés- nek minősül, amennyiben súlyos testi sérülés vagy halál nem következik be. képességre hátrányosan ható szer befolyása alatt nem gépi meghajtású vízi jármű vagy úszó munkagép avagy közúton nem gépi meghajtású jármű vezetésével a (2) bekezdésben meghatározott következményt idézi elő, az ott tett megkülönböztetés szerint büntetendő. A védett jogi tárgy valamennyi közlekedési ágazat tekintetében a közlekedés, a forgalom biztonságához fűződő társadalmi érdek és közvetlenül az ember élete, testi épsége és egészsége. A bűncselekmény szükséges eleme az eszköze, mely a tényállásban szereplő vasúti, légi jármű, gépi meghajtású vízi jármű, úszó munkagép, valamint a közúti gépi meghajtású jármű. A tettes büntetendő elkövetési magatartása a szeszesitaltól befolyásolt állapotban, vagy a vezetési képességre hátrányosan ható szer befolyása alatt történő járművezetés. A szeszes italtól való befolyásoltság: 0,3 ezrelékig a véralkohol szint nem mutatható ki; 0,5-0,8 ezrelék között az ittas vezetés még csak szabálysértés, kivéve, ha az illető klinikai tüneteket produkál; 0,8 ezrelék felett a vezetés mindig bűncselekmény. A bűncselekmény befejezetté válik az ittas vagy bódult állapotban történő járművezetés elkövetési magatartása két mozzanatának együttes fennállása esetében. Az alkoholtól vagy a vezetési képességre hátrányosan ható szertől befolyásolt állapotú személynek a jármű mozgásba hozatalával, a tényleges megindulással befejezetti stádiumba jut a bűncselekmény. A szeszes italtól vagy hátrányos szertől befolyásolt állapotú személynek a jármű motorjának tényleges beindítása, vagy az erre irányuló sikertelen próbálkozása a bűncselekmény kísérletét alapozza meg. Elkövető tettesi minőségben a szeszes italtól vagy a vezetési képességre hátrányosan ható szertől befolyásolt állapotú személy, aki a gépi meghajtású jármű vezetője. 173
10 Az elkövető csak akkor vonható felelősségre a minősített esetek elkövetéséért, ha a járművezető szeszes italtól vagy vezetési képességre hátrányosan ható szertől befolyásolt állapota okozati összefüggésben áll az előbbiekben felsorolt eredményt jelentő minősítő körülmények valamelyikével, és erre az eredményre vonatkozóan gondatlanság terheli. Cserbenhagyás 190. Ha a közlekedési balesettel érintett jármű vezetője a helyszínen nem áll meg, illetve onnan eltávozik, mielőtt meggyőződnék arról, hogy valaki megsérült-e, avagy az életét vagy testi épségét közvetlenül fenyegető veszély miatt segítségnyújtásra szorul-e, amennyiben súlyosabb bűncselekmény nem valósul meg, vétséget követ el, és egy évig terjedő szabadságvesztéssel büntetendő. A bűncselekmény jogi tárgya a közlekedés biztonságához, a közlekedésben a segítségnyújtás lehetőségének biztosításához fűződő társadalmi érdek, illetve másodlagosan az ember életének, testi épségének büntetőjogi védelme. A járművezetőnek a baleset helyszínén történő megállása elmulasztásával valósul meg a jogellenes cselekmény, tehát magával a megállási kötelezettség nem teljesítésével. A jogszabály második fordulat alapján felel a járművezető, aki ugyan megállási kötelezettségének eleget tesz, de ezután eltávozik a baleset helyszínéről anélkül, hogy meggyőződnék arról, hogy valaki megsérült-e, avagy az életét vagy testi épségét közvetlenül fenyegető veszély miatt segítségnyújtásra szorul-e. A bűncselekmény az elvárt megállási és meggyőződési kötelezettség elmulasztásával egymagában, eredményre tekintet nélkül befejezett. Ez a bűncselekmény tehát nemcsak akkor valósul meg, ha a közlekedési balesettel érintett jármű vezetője a baleset helyszínén nem áll meg, hanem akkor is, ha úgy távozik a helyszínről, hogy nem győződik meg arról, hogy valaki segítségnyújtásra szorul-e. Elkövető tettesi minőségben csak a balesettel érintett jármű vezetője lehet, aki szándékosan követi el cselekményét. Erőszakos közösülés 197. (1) Aki mást erőszakkal, avagy az élet vagy testi épség ellen irányuló közvetlen fenyegetéssel közösülésre kényszerít, vagy más védekezésre, illetőleg akaratnyilvánításra képtelen állapotát közösülésre használja fel, bűntettet követ el, és két évtől nyolc évig terjedő szabadságvesztéssel büntetendő. (2) A büntetés öt évtől tíz évig terjedő szabadságvesztés, ha a) az erőszakkal, avagy az élet vagy testi épség ellen irányuló közvetlen fenyegetéssel közösülésre kényszerített sértett a tizenkettedik életévét nem töltötte be, b) a sértett az elkövető nevelése, felügyelete, gondozása vagy gyógykezelése alatt áll, c) a sértettel azonos alkalommal, egymás cselekményéről tudva, többen közösülnek. (3) A büntetés öt évtől tizenöt évig terjedő szabadságvesztés, ha a (2) bekezdés a) pontja szerinti erőszakos közösülés a (2) bekezdés b) vagy c) pontja szerint is minősül. 174
11 A védett jogi tárgy a nemi szabadság, a gyermek sérelmére történő elkövetés esetében pedig még az ifjúság egészséges nemi fejlődése is. A cselekmény sértettje bárki lehet, akár közösülésre egyéb okból képtelen, vagy idős személy is. A bűncselekmény első fordulat szerinti elkövetési magatartása a közösülésre kényszerítés, amelynek következtében a sértett képtelenné válik valódi akaratának megfelelő magatartás tanúsítására. Az erőszak és az élet vagy testi épség ellen irányuló közvetlen fenyegetés a kényszerítés tényállás szerinti két elkövetési módja. Az erőszakos közösülés megvalósításához szükséges erőszak a passzív alany komoly ellenállásának leküzdésére irányul, amely alkalmas a sértett ellenállásának a megtörésére, megbénítására, a közösülésre kényszerítésre. Az erőszak megállapításának feltétele, hogy a passzív alany ellenállása komoly legyen. A kényszerítés másik elkövetési módja a fenyegetés. Fenyegetésen nemcsak az ellenállásra képtelenséget eredményező, hanem az olyan ráhatást is érteni kell, amely a sértettben komoly félelem kiváltására alkalmas. A bűncselekmény első fordulatának a kényszerítés mellett a másik elkövetési magatartása a közösülés. Befejezett szakba jut az első fordulat, amennyiben az elkövető mindkét elkövetési magatartást megvalósítja, azaz kényszerítést alkalmaz a közösülés szándékával, és a büntetőjogi értelemben vett közösülést is végrehajtja. A második fordulat befejezett, ha az elkövető a sértett személlyel a védekezésre, akaratnyilvánításra képtelen állapotát felhasználva közösül. Elkövető tettesként bárki lehet, azonban leggyakrabban ezt a bűncselekményt férfi követi el a nő sérelmére. A férfi közösülésre képtelensége kizárja az önálló és közvetlen tettesi minőség megállapítását. Társtettes lehet az, aki a közösülést végrehajtó személlyel egyetértésben (de közösülés nélkül) a közösülés érdekében kényszerítést alkalmaz a sértettel. Csak szándékosan követhető el a bűncselekmény. Az elkövető szándékának ki kell terjednie a kényszerítéssel történő közösülésre, ill. a passzív alany tényállás szerinti állapotának felhasználásával való közösülésre. Az erőszakos közösülés alapesete csak magánindítványra üldözhető és büntethető. Embercsempészés 218. (1) Aki államhatárnak más által a) engedély nélkül, b) meg nem engedett módon történő átlépéséhez segítséget nyújt, bűntettet követ el, és három évig terjedő szabadságvesztéssel büntetendő. (2) A büntetés egy évtől öt évig terjedő szabadságvesztés, ha az embercsempészést a) vagyoni haszonszerzés végett, b) államhatár átlépéséhez több személynek segítséget nyújtva követik el. 175
12 (3) A büntetés két évtől nyolc évig terjedő szabadságvesztés, ha az embercsempészést a) a csempészett személy sanyargatásával, b) fegyveresen, c) üzletszerűen követik el. (4) Aki az (1) (3) bekezdésben meghatározott embercsempészésre irányuló előkészületet követ el, vétség miatt két évig terjedő szabadságvesztéssel büntetendő. (5) Az embercsempészés elkövetőjével szemben mellékbüntetésként kitiltásnak is helye van. E bűncselekménynek elkövetési tárgya nincs. Az elkövetési magatartások azért minősülnek bűncselekménynek, mert sértik, vagy veszélyeztetik az állami szuverenitás teljes körű érvényesítését, és nem azért, mert az elkövető a határt, mint képzeletbeli vonalat megsérti. A Btk (1) bekezdése kétféle elkövetési magatartást rögzít, függetlenül attól, hogy az államhatár átlépése milyen irányban történik, illetve függetlenül attól, hogy mely állam határának átlépéséről van szó. Az egyik elkövetési magatartás az államhatár engedély nélküli átlépéséhez történő segítségnyújtás. Az országhatár jogszabályoknak megfelelő átlépéséhez, az illetékes hatóság írásbeli engedélyében kifejezésre jutó állami akarat, és a határrendészeti szervek jogszabályokban rögzített hivatalos aktusa szükséges. A másik elkövetési magatartás az államhatár meg nem engedett módon történő átlépéséhez való segítségnyújtás. A határ ilyen átlépéséről akkor beszélhetünk, ha az elkövetőnek, vagy egyáltalán nincs okmánya, vagy az általa felmutatott okmány hamis, hamisított, illetve más névre szól. Segítségnyújtás lehet fizikai, vagy pszichikai tevékenység. A Btk (2) bekezdése akkor valósul meg, ha az embercsempészést vagyoni haszonszerzés végett, vagy az államhatár átlépéséhez több személynek segítséget nyújtva követik el. A vagyoni haszonszerzés, mint célzat akkor állapítható meg, ha az elkövető anyagi ellenszolgáltatás fejében nyújt segítséget az államhatár átlépőjének. A bűncselekmény csak egyenes szándékkal követhető el, önálló tettesként bárki lehet. A bűncselekmény akkor befejezett, ha az elkövető az embercsempészet során valamely ország államhatárát akár kifelé, akár befelé átlépi. Amennyiben a határátlépés elmarad, úgy a cselekmény kísérletnek tekintendő. Bántalmazás hivatalos eljárásban 226. (1) Az a hivatalos személy, aki hivatalos eljárása során mást tettleg bántalmaz, bűntettet követ el, és három évig terjedő szabadságvesztéssel büntetendő. (2) Aki az (1) bekezdésben meghatározott bűncselekményre irányuló előkészületet követ el, vétség miatt egy évig terjedő szabadságvesztéssel büntetendő. A bűncselekmény jogi tárgya kettős, mert az államapparátus szabályszerű működését a hivatalos személyekbe vetett bizalmon kívül a bántalmazott passzív alany, a sértett emberi méltósága, esetleg testi épsége is sérelmet szenved. 176
13 Elkövetési magatartása a tettleges bántalmazás, melynek a hivatali hatáskör túllépésével kell megtörténnie. A tettleges bántalmazás akkor tényállásszerű, ha a vétséget az elkövető hivatali eljárása során követi el. Büntetőjogilag csak azok a bántalmazások relevánsak, amelyek jogszerűtlenek. Abban az esetben, ha a hivatalos személy jogszerű eljárása során testi kényszert, vagy kényszerítő eszközöket alkalmaz, akkor a tettleges bántalmazásnak tűnő cselekményének jogellenes megállapítására nem kerülhet sor. A bűncselekmény csak szándékos elkövetés esetén büntetendő. Elkövetője csak az eljárást gyakorló hivatalos személy lehet, részese azonban bárki. Társtettesként követi el a cselekményt az a nem hivatalos személy, aki tisztában van azzal, hogy a hivatalos személy eljárása jogtalan, de ennek ellenére a hivatalos személlyel szándékegységben részt vesz a sértett bántalmazásában. A bűncselekmény azáltal válik befejezetté, hogy a bántalmazás lényegét alkotó bántalmazás a sértett testét eléri. Kényszervallatás 227. (1) Az a hivatalos személy, aki annak érdekében, hogy más vallomást vagy nyilatkozatot tegyen, illetőleg ne tegyen, erőszakot, fenyegetést, vagy más hasonló módszert alkalmaz, bűntettet követ el, és öt évig terjedő szabadságvesztéssel büntetendő. (2) Aki kényszervallatásra irányuló előkészületet követ el, vétség miatt két évig terjedő szabadságvesztéssel büntetendő. A kényszervallatás bűntettének jogi tárgya az államapparátus szabályszerű működése, az állami szervek és a hivatalos személyek tevékenységébe vetett bizalom, az igazságszolgáltatás rendjének sérthetetlenségéhez fűződő társadalmi érdek. A kényszervallatás csak abban az esetben fordulhat elő, ha a hivatalos személy az adott eljárásban jogosult valakit vallomás, vagy nyilatkozat tételére felhívni, és erőszakot, fenyegetést, vagy más hasonló módszert alkalmaz annak érdekében, hogy más a vallomást, vagy a nyilatkozatot megtegye, illetőleg ne tegye. Az erőszak, a fenyegetés, avagy más hasonló mód alkalmazásának a célja az, hogy mást vallomás, vagy nyilatkozat megtételére, vagy meg nem tételére késztessen. A kényszervallatás elkövetési magatartása az erőszak, a fenyegetés, vagy más hasonló módszer alkalmazása. A Btk a jogellenes módszerek alkalmazását kívánja büntetni. Következésképpen a jogilag megengedett, vagy előírt kényszer a vallomást jogosulatlanul megtagadó tanúval szemben nem bűncselekmény. A kényszervallatás bűntette a törvényben meghatározott magatartások tanúsításával befejezetté válik. Megvalósulásához nem szükséges, hogy az elkövetési magatartások alkalmazása következtében a sértett vallomást tegyen vagy nyilatkozzon. Az is közömbös, hogy a kicsikart vallomás, vagy nyilatkozat valós, vagy valótlan adatokat, vagy tényeket tartalmaz-e. 177
14 A bűncselekmény tettese csak speciális hivatalos személy lehet, olyan, akinek vallomás, vagy nyilatkozattételre történő felhívási joga, illetve kihallgatási joga van. A bűncselekmény csak szándékosan követhető el, a törvény a célzatot is a cselekmény tényállási elemévé teszi. Hivatalos személy elleni erőszak 229. (1) Aki a hivatalos személyt vagy a külföldi hivatalos személyt jogszerű eljárásában erőszakkal vagy fenyegetéssel akadályozza, intézkedésre kényszeríti, vagy eljárása alatt, illetőleg emiatt bántalmazza, bűntettet követ el, és három évig terjedő szabadságvesztéssel büntetendő. (2) A büntetés öt évig terjedő szabadságvesztés, ha a hivatalos személy elleni erőszakot csoportosan vagy felfegyverkezve követik el. (3) Két évtől nyolc évig terjedő szabadságvesztéssel büntetendő a (2) bekezdésben meghatározott csoport szervezője vagy vezetője, valamint, ha a hivatalos személy elleni erőszakot fegyveresen követik el. (4) Aki hivatalos személy elleni erőszak elkövetésére irányuló csoportban részt vesz, vétséget követ el, és két évig, a csoport szervezője és vezetője bűntett miatt három évig terjedő szabadságvesztéssel büntetendő. A hivatalos személy elleni erőszak bűntettének jogi tárgya az államapparátus szabályszerű működése. E bűncselekmény elkövetése kívülről támadja, és zavarja meg az államapparátus szabályszerű működését. A bűncselekmény sértettje a jogszerű eljárást teljesítő hivatalos személy, akivel szemben a bűncselekményt megvalósítják. A bűncselekmény elkövetési magatartásai lehetnek a hivatalos személy jogszerű eljárása teljesítésének akadályozása, intézkedésre kényszerítése, eljárása alatt, vagy eljárása miatti bántalmazása. A hivatalos személy eljárásához minden olyan cselekménye hozzátartozik, melyet feladatai teljesítése során kifejt. A hivatalos személy akadályozásának az olyan magatartás tekinthető, amely a jogszerű eljárás megkezdését, folytatását, vagy befejezését gátolja, nehezíti, késlelteti, intenzitását csökkenti. Az akadályozás megvalósításához eredmény létrejötte nem szükséges, a bűncselekmény az elkövetési magatartás tanúsításával befejezetté válik. A hivatalos személy intézkedésre kényszerítéséről akkor lehet beszélni, ha az erőszak, vagy fenyegetés alkalmas arra, hogy a sértett az elkövető akaratának megfelelő magatartást tanúsítva, olyan jogilag értékelhető tevékenységet fejtsen ki, amelyre hatáskörénél fogva egyébként is jogosult volna. Hivatalos személy elleni erőszak bűntettét valósítja meg az is, aki a hivatalos személyt eljárása alatt, illetve emiatt bántalmazza. Bántalmazásról ennél az elkövetési magatartásnál akkor beszélünk, ha az elkövető a sértett alany testét erőszakosan, durván érinti. A bántalmazási célú érintéssel a bűncselekmény befejezetté válik. A hivatalos személy elleni erőszak bűntettének fontos tényállási eleme az elkövetés módja, vagyis a hivatalos személy elleni erőszak, vagy fenyegetés alkalmazása. 178
15 Mind az erőszaknak, mind a fenyegetésnek személy ellen kell irányulnia. Az erőszak elkövető általi kifejtése eszköz alkalmazását is lehetővé teszi. Fontos tényállási feltétele az is, hogy a passzív alany a cselekmény elkövetésekor jogszerű eljárást teljesítse és erről az érdekelt állampolgárok tudomást szerezzenek. A bűncselekmény elkövetése szempontjából teljesen mindegy, hogy az elkövető melyik tevékenységi mozzanat alkalmával gyakorol erőszakot. A lényeg az, hogy az elkövető az erőszakot akkor alkalmazza, amikor hivatalos személy, a hivatalos kötelességéhez tartozó tevékenységi sorozatot már megkezdte, de nem fejezte be. Aki a hivatalos személyt, vagy külföldi hivatalos személyt az eljárása miatt bántalmaz, akkor is büntetendő, ha a bántalmazott a bűncselekmény elkövetésekor már nem hivatalos személy. A bűncselekményt bárki tettesként elkövetheti. A bűncselekmény csak szándékosan követhető el. Az elkövető tudatának át kell fognia, hogy olyan hivatalos személlyel áll szemben, aki hivatali kötelességét jogszerűen teljesíti. Garázdaság 271. (1) Aki olyan kihívóan közösségellenes, erőszakos magatartást tanúsít, amely alkalmas arra, hogy másokban megbotránkozást vagy riadalmat keltsen, ha súlyosabb bűncselekmény nem valósul meg, vétséget követ el, és két évig terjedő szabadságvesztéssel büntetendő. (2) A büntetés bűntett miatt három évig terjedő szabadságvesztés, ha a garázdaságot a) csoportosan, b) a köznyugalmat súlyosan megzavarva követik el. (3) A büntetés bűntett miatt egy évtől öt évig terjedő szabadságvesztés, ha a garázdaságot a) csoportosan és a köznyugalmat súlyosan megzavarva, b) nyilvános rendezvényen, c) fegyveresen, d) felfegyverkezve követik el. (4) Mellékbüntetésként kitiltásnak is helye van. (5) E alkalmazásában erőszakos magatartásnak minősül a más személyre gyakorolt támadó jellegű fizikai ráhatás is, abban az esetben is, ha az nem alkalmas testi sérülés okozására. A bűncselekmény jogi tárgya a közösség nyugalma, a közösségi kapcsolatok társadalmi rendje. Közösség alatt a közösségi élet színterein (közterület, középületek és hivatalok, tömegközlekedési eszközök, nyilvános szórakozóhelyek, stb.) jelen levő személyek összességét kell érteni. Elkövetési tárgy a személy vagy dolog, amely ellen az erőszakos magatartás irányul, míg az elkövetési magatartása, a kihívóan közösségellenes, és egyben erőszakos magatartás. Kihívóan közösségellenesnek a társadalmi együttélési szabályokkal nyíltan szembehelyezkedő, provokatív és agresszív magatartásokat tekintjük, amelynek során az elkövető kifejezetten hangsúlyozva, tudatosan szembehelyezkedik az együttélési normákkal. 179
16 Az erőszakos magatartás aktív, támadó jellegű Nem valósul meg a garázdaság, ha cselekvés. Az erőszakos magatartás iránya szerint lehet: személy ellen irányuló erőszakos ma- az elkövető szándéka eshetőlegesen sem terjedt ki a megbotránkozás gatartás; illetve dolog ellen irányuló erőszakos vagy riadalom keltésére, és ennek magatartás. bekövetkezésére nincs is reális Szabálysértés, ha a garázdaság egyéb tényállási lehetőség. Ilyenkor a cselekmény elemei nem erőszakos magatartással valósulnak testi sértésként, tettleges becsületsértésként, vagy rongálásként mi- meg, például az utcán, tömegben petárda felrobbantása, amely senkit nem veszélyeztet. nősülhet. Ha az elkövető kifejezetten a sértett elleni haragjában a gyér A bűncselekmény megvalósulásának feltétele, hogy a cselekmény alkalmas legyen másokban forgalmú utcán megüti a sértettet, megbotránkozás vagy riadalom keltésére. vagy éjszakai forgalommentes időben ugyanilyen okból pl. bosszú- Befejezetté a bűncselekmény az erőszakos magatartás megkezdésével válik, ezért a bűncselekmény kísérletként nem valósulhat meg. Elköból megrongálja a gépkocsiját. A cselekmény annak következtében vetője tettesként bárki lehet. sem minősíthető garázdaságnak, Csak szándékosan követhető el. Az elkövető hogy később a helyszínre érkezők tudatának át kell fognia a közösségellenes magatartás kihívó voltát, vagyis azt, hogy a cselekmé- ténylegesen megbotránkoznak. nye alkalmas arra, hogy másokban megbotránkozást vagy riadalmat keltsen, és az egyenes vagy eshetőleges szándékának erre ki kell terjedni. A garázdaság elsődleges jellegű bűncselekmény, csak akkor állapítható meg, ha súlyosabb bűncselekmény nem valósul meg. A garázdaság elkövetési magatartása körében megvalósuló más bűncselekmény tipikusan testi sértés vagy rongálás lehet. Azt, hogy melyik a súlyosabb bűncselekmény, mindig a garázdaság alap-, vagy minősített esete és a más bűncselekménynek a Btk. Különös Részében meghatározott törvényi büntetési tétele öszszevetéséből kell megállapítani. Közokirat-hamisítás 274. (1) Aki a) hamis közokiratot készít vagy közokirat tartalmát meghamisítja, b) hamis vagy hamisított, illetőleg más nevére szóló valódi közokiratot felhasznál, c) közreműködik abban, hogy jog vagy kötelezettség létezésére, megváltozására vagy megszűnésére vonatkozó valótlan adatot, tényt vagy nyilatkozatot foglaljanak közokiratba, bűntettet követ el, és három évig terjedő szabadságvesztéssel büntetendő. (2) Aki az (1) bekezdés a) vagy b) pontjában meghatározott közokirat-hamisításra irányuló előkészületet követ el, vétség miatt egy évig terjedő szabadságvesztéssel büntetendő. (3) Aki az (1) bekezdés c) pontjában meghatározott közokirat-hamisítást gondatlanságból követi el, vétség miatt pénzbüntetéssel büntetendő. 180
17 A bűncselekmény elkövetési tárgya a közokirat, melynek fogalmát a Polgári Perrendtartásról szóló törvény 195. adja. Közokirat az olyan okirat, amelyet bíróság, közjegyző vagy más hatóság, illetve közigazgatási szerv ügykörén belül a megszabott alakban állított ki, mint közokirat teljesen bizonyítja a benne foglalt intézkedést vagy határozatot, továbbá az okirattal tanúsított adatok és tények valóságát, úgyszintén az okiratban foglalt nyilatkozat megtételét, valamint annak idejét és módját. Ugyanilyen bizonyító ereje van az olyan okiratnak is, amelyet más jogszabály közokiratnak nyilvánít. Egy adott okirat csak abban a körben lehet tárgya a jelen bűncselekménynek, amennyiben a hamisítás, valótlanság a közhitelességgel egybeesik. Az elkövetési magatartásokat az (1) bekezdés tartalmazza. Hamis a közokirat, ha nem az a kiállítója, akit az irat feltüntet, hanem maga az elkövetői magatartás folytán jött létre. Ezt teljes hamisítványnak nevezzük. Meghamisítás a tartalmi változtatás, olyan személy eszközöl bejegyzéseket, aki arra nem jogosult. A felhasználás aktív magatartást - felmutatást, iratokhoz csatolást stb. - jelent, az okirat puszta magánál tartása nem elégséges, esetlegesen előkészület megállapítására nyújthat alapot. A közokirat-hamisítás bűncselekménynek a rendbelisége az okiratok számát követi. Visszaélés kábítószerrel 282. (1) Aki kábítószert termeszt, előállít, megszerez, tart, az országba behoz, onnan kivisz, vagy az ország területén átvisz, bűntettet követ el, és öt évig terjedő szabadságvesztéssel büntetendő. (2) A büntetés a) két évtől nyolc évig terjedő szabadságvesztés, ha a bűncselekményt üzletszerűen vagy bűnszövetségben, illetőleg kábítószerfüggő személy felhasználásával, b) öt évtől tíz évig terjedő szabadságvesztés, ha a bűncselekményt jelentős mennyiségű kábítószerre követik el. (3) Aki a) az (1) bekezdésben meghatározott bűncselekmény elkövetésére irányuló előkészületet követ el, b) kábítószer előállításához szükséges anyagot, berendezést vagy felszerelést készít, átad, forgalomba hoz, vagy azzal kereskedik, az országba behoz, onnan kivisz, az ország területén átvisz, ha súlyosabb bűncselekmény nem valósul meg, bűntettet követ el, és három évig terjedő szabadságvesztéssel büntetendő. (4) Az (1) (3) bekezdés szerint büntetendő, aki az ott meghatározott bűncselekmény elkövetéséhez anyagi eszközöket szolgáltat. (5) Ha a bűncselekményt csekély mennyiségű kábítószerre követik el, a büntetés a) az (1) bekezdés esetén vétség miatt két évig, 181
18 b) a (2) bekezdés a) pontja esetén bűntett miatt három évig terjedő szabadságvesztés. 282/A. (1) Aki kábítószert kínál, átad, forgalomba hoz, vagy azzal kereskedik, bűntettet követ el, és két évtől nyolc évig terjedő szabadságvesztéssel büntetendő 283. (1) Nem büntethető kábítószerrel visszaélés miatt, a) aki csekély mennyiségű kábítószert saját használatra termeszt, előállít, megszerez vagy tart [282. (5) bek. a) pont], e) az a kábítószerfüggő személy, aki (1) jelentős mennyiséget el nem érő mennyiségű kábítószert saját használatára termeszt, előállít, megszerez, tart, az országba behoz, onnan kivisz, az ország területén átvisz [282/C. (1) bek. és (5) bek. a) pont], illetőleg (2). f) az a kábítószerfüggő személy, aki az e) 1. alpontban meghatározott bűncselekménnyel összefüggésben két évi szabadságvesztésnél nem súlyosabban büntetendő más bűncselekményt követ el, feltéve, ha az első fokú ítélet meghozataláig okirattal igazolja, hogy legalább hat hónapig folyamatos, kábítószer-függőséget gyógyító kezelésben, kábítószer-használatot kezelő más ellátásban részesült, vagy megelőző-felvilágosító szolgáltatáson vett részt. A bűncselekmény jogi tárgya az állampolgárok egészségének sérthetetlenségéhez fűződő társadalmi érdek. A bűncselekmény kábítószerre vagy kábítószerrel követhető el. Kábítószeren, a törvény indoklása szerint - általánosságban - a növényi eredetű vagy szintetikusan A kábítószer jelentős és a csekély mennyiségének fogalmát az előállított anyagok értendők, amelyek közös tulajdonsága, hogy a szervezetben kellemes érzést, évi 5. törvényerejű rendelet 23. -a tartalmazza. A jogszabályi félálomszerű bódult állapotot, túlérzékenységet meghatározás csak a leggyakrabban előforduló kábítószerfajtákról és érzéki csalódást képesek kiváltani. Az elkövetési magatartások: tartalmaz felsorolást, és a bázisformában megadott tiszta hatóanyag- - termesztés, - előállítás, tartalom alapján állapítja meg a - megszerzés, csekély, illetve jelentős mennyiséget. A mennyiségi határok megálla- - tartás, - az országba behozatal, az országból kivitel és pításához minden esetben szakértő az országon átvitel. igénybevétele szükséges. Tipikusan a megszerzéshez és a saját fogyasztáshoz kapcsolódó magatartások, nem tartalmaz- Ha a kábítószer lefoglalása nem történt meg, illetve az elfogyasztása miatt nem volt lehetséges, akkor nak haszonszerzési elemet. A bűncselekmény alanya bárki lehet. A kábítószerrel visszaélés csak szándékosan követhető el. a tiszta hatóanyag-tartalmat csak becsülni lehet. Az elkövető tudatának ki kell terjednie arra, hogy 182
19 az elkövetés tárgyát képező anyag kábítószernek minősül. A minősített esetek: - üzletszerűség - bűnszövetség - kábítószerfüggő személy felhasználásával történő elkövetés - jelentős mennyiségű kábítószerre történő elkövetés A Btk. 282/A. -ban írt elkövetési magatartások közös jellemzője a forgalmazói típusú tevékenység, amelyek szigorúbb büntetési tételeket vonnak maguk után. Ezek a magatartások: - kínálás, - átadás, - forgalomba hozatal, A büntethetőséget megszüntető ok csak abban az esetben alkalmazható, ha az elkövető okirattal igazolja, hogy legalább hat hónapig folyamatos, kábítószer-függőséget gyógyító kezelésben, kábítószer-használatot kezelő más ellátásban részesült, vagy megelőző-felvilágosító szolgáltatáson vett részt. Ezen okirat kiállítására az Állami Népegészségügyi és Tisztiorvosi Szolgálat területileg illetékes hatósága, a kábítószer-élvezők gyógykezelésére szakosodott egészségügyi intézmény szakorvosa, vagy a megelőző, felvilágosító szolgálat szakemberei jogosultak. Ha a Btk ában meghatározott büntethetőséget megszüntető okból az eljárás megszüntetésének lehet helye, az ügyész a vádemelést egyévi időtartamra elhalasztja, ha a kábítószer-élvező gyanúsított vállalja a kábítószer-függőséget gyógyító kezelésen, kábítószerhasználatot kezelő más ellátáson vagy megelőző-felvilágosító szolgáltatáson való részvételt. Az ügyész vádat emel, ha a gyanúsított okirattal nem igazolja, hogy a vádemelés elhalasztásától számított egy éven belül legalább hat hónapig tartó folyamatos, kábítószer-függőséget gyógyító kezelésben, kábítószer-használatot kezelő más ellátásban részesült vagy megelőző-felvilágosító szolgáltatáson vett részt, illetőleg ha a nyomozás felfüggesztésének tartama alatt a gyanúsított ellen kábítószerrel visszaélés miatt újabb büntetőeljárás indult és a nyomozás felfüggesztésének vagy megszüntetésének nincs helye. Ha a Btk ában meghatározott büntethetőséget megszüntető okból az eljárás megszüntetésének lehet helye és az ügyész a vádemelést nem halasztotta el, a bíróság az eljárást egy ízben, egyévi időtartamra felfüggeszti, feltéve, ha a kábítószer-élvező vádlott vállalja a kábítószer-függőséget gyógyító kezelésen, kábítószer-használatot kezelő más ellátáson vagy megelőző-felvilágosító szolgáltatáson való részvételt. Az eljárást folytatni kell, ha a vádlott okirattal nem igazolja, hogy a felfüggesztéstől számított egy éven belül legalább hat hónapig tartó folyamatos, kábítószer-függőséget gyógyító kezelésben, kábítószer-használatot kezelő más ellátásban részesült vagy megelőző-felvilágosító szolgáltatáson vett részt. Ha a felfüggesztés tartama eredményesen eltelik - azaz nem kerül sor újabb vádemelésre, és a vádlott a szükséges kezelésen, ellátásban vagy szolgáltatáson való részvételt igazolja, a bíróság az eljárást megszünteti. 183
20 A kábítószer csekély és jelentős mennyiségének fogalma 23. (1) A Btk ában szereplő előállít, megszerez, tart, az országba behoz, onnan kivisz, az ország területén átvisz és kínál, átad, forgalomba hoz, vagy azzal kereskedik elkövetési magatartások szempontjából a kábítószer csekély mennyiségű, ha a) annak bázis formában megadott tiszta hatóanyag-tartalma LSD esetén 0,001 gramm, heroin esetén 0,6 gramm, amfetamin metamfetamin esetén 0,5 gramm, MDA, MDMA, N-etil-MDA (MDE), MBDB, 1-PEA és N-metil-1-PEA esetén 1 gramm, metadon esetén 1 gramm, morfin esetén 0,9 gramm, kokain esetén 2 gramm, ketamin esetén 1 gramm, kodein esetén 1 gramm, dihidrokodein esetén 0,8 gramm, petidin esetén 1 gramm mennyiséget nem haladja meg, b) tetrahidro-kannabinol (THC) esetén a tiszta hatóanyag-tartalom az 1 gramm menynyiséget nem haladja meg. (2) A Btk ában szereplő termeszt, megszerez, tart, az országba behoz, onnan kivisz, az ország területén átvisz, és kínál, átad, forgalomba hoz, vagy azzal kereskedik elkövetési magatartások szempontjából a kábítószer csekély mennyiségű, ha kannabisz növény esetén a növényegyedek száma legfeljebb öt. (3) A Btk ának alkalmazása szempontjából az (1)-(2) bekezdés szerinti kábítószer jelentős mennyiségű, ha az adott kábítószerre meghatározott csekély mennyiség felső határának hússzoros mértékét meghaladja. (4) Az (1)-(2) bekezdésben nem szereplő kábítószer esetén a kábítószer akkor csekély mennyiségű, ha tiszta hatóanyag-tartalmának élettani hatása legfeljebb 0,9 gramm morfinbázis élettani hatásával megegyező. (5) Az (1)-(2) bekezdésben nem szereplő kábítószer esetén a kábítószer akkor jelentős mennyiségű, ha tiszta hatóanyag-tartalmának élettani hatása 18 grammot meghaladó morfinbázis élettani hatásával megegyező. 184

References: Bíróság 
 bíróság 
 bíróság 
 bíróság 
 bíróság 
 bíróság 
 bíróság